Bătălia de la Kiev (1943)
A Doua Bătălie de la Kiev (1943) s-a desfășurat în perioada imediat de dinaintea ofensivei eșuate de la Kursk din al Doilea Război Mondial. Sovieticii au lansat prima lor ofensivă de vară a războiului împingând Grupul de Armate Sud (Erich von Manstein) spre malurile râului Nipru. Erich von Manstein considera că, folosindu-se de pozițiile întărite stabilite pe malurile vestice ale râului va putea să-și odihnească și reaprovizioneze trupele, dar STAVKA a ordonat Frontului I Ucrainean și Frontului al II-lea Ucrainean să forțeze traversarea Niprului mai înainte ca germanii să apuce să se întărească. Frontul I Ucrainean (Nicolai Vatutin) a reușit să cucerească capete de pod la sud și nord de Kiev. Sovieticii din sectorul Kievului aveau să se confrunte cu germanii Armatei a 4-a Panzer (Hermann Hoth). 